Minggu Penulis Remaja

Minggu Penulis Remaja (singkatan: MPR) ialah sebuah program tahunan anjuran Dewan Bahasa dan Pustaka (DBP) yang bertujuan melatih dan membimbing penulis muda di Malaysia. Program ini mula diperkenalkan pada tahun 1985 dan menjadi antara wadah penting dalam melahirkan generasi baharu penulis sastera tanah air.

Program ini dicetuskan oleh Johan Jaafar (ketika itu Ketua Unit Buku Remaja DBP) dan kali pertama diadakan pada 13 hingga 16 September 1985 di Sudut Penulis DBP dengan penyertaan 27 peserta remaja yang karya mereka pernah tersiar dalam Dewan Siswa. Sejak itu, MPR diadakan hampir setiap tahun sebagai bengkel penulisan intensif yang merangkumi sesi bimbingan, wacana bersama sasterawan dan editor, serta aktiviti pembacaan karya.

MPR turut berkait dengan beberapa inisiatif kesusasteraan remaja lain anjuran Dewan Bahasa dan Pustaka, khususnya Hadiah Sastera Siswa Bank Rakyat. Anugerah tersebut, yang dianjurkan dari 1987 hingga 2000, berfungsi sebagai saluran pengiktirafan karya sastera remaja, dengan sebahagian pemenangnya kemudiannya dipilih menyertai MPR.

Program ini turut berperanan sebagai jaringan pelapis kepada dunia kesusasteraan kebangsaan, dengan ramai alumninya kemudiannya menjadi penulis, penyair, editor dan pengkritik sastera yang aktif dalam pelbagai penerbitan arus perdana. Sepanjang penganjurannya, MPR dilaporkan telah melahirkan hampir 600 penulis dari pelbagai latar belakang, termasuk beberapa tokoh yang mendapat pengiktirafan di peringkat kebangsaan dan serantau. Menjelang edisi 2025, program ini memasuki tahun ke-40 dan sedang diperhalusi dari segi modul serta pentadbiran bagi menyesuaikan diri dengan perubahan landskap sastera semasa.

Antara alumni MPR yang sering disebut termasuk Zaen Kasturi, Rahimidin Zahari, Mohd Elfie Nieshaem Juferi, Ridzuan Harun, Nisah Haji Haron, Raihani Mohd Saaid, dan Ebriza Aminnudin. Kecemerlangan mereka menunjukkan peranan MPR sebagai platform awal bagi mencungkil bakat penulis muda di Malaysia. Sebahagian daripada mereka kemudian menerima pengiktirafan dalam bidang sastera, antaranya Zaen Kasturi sebagai penerima Anugerah Penulis S.E.A. 2010 serta Rahimidin Zahari dan Nisah Haji Haron, masing-masing sebagai penerima Anugerah Sasterawan Muda MASTERA 2013 dan 2017.

 Senarai mantan peserta 

Berikut ialah senarai peserta terdahulu Minggu Penulis Remaja sejak penganjurannya, bermula pada tahun 1985 hingga yang terkini. Senarai ini disusun mengikut tahun penyertaan.

 Tahun Nama peserta 1985  Zaen Kasturi 1986  Ahmad Patria AbdullahShamsudin OthmanZarihah HassanZurina Shafie 1987  Amaruszati Noor RahimNoor Liza JaisZulaila ZakariaAlfian GunawiRahimidin ZahariTuan Faridah Syed AbdullahHizairi OthmanZuraidah OthmanSiti Hawa Hasim 1988  Shaidah ShafieWan Marzuki Wan Ramli 1989  Kamariah KamarudinLaily Mariana ShamsudinSharkawi Che Din 1991  Dima Mazlina Abu BakarRoslan JomelSaharil Hasrin SaninSalina IbrahimUthaya Sankar SB 1993  Maharam MamatNisah Haji Haron 1994  Hafizah IszahanidKhairusy SyakirinZaid Akhtar 1996  Mohd Ashadi SaimanMohd Elfie Nieshaem JuferiRidzuan HarunIwan Fazlee Ahmad FadhilIntan Marhaenee RahmanNoor Arenawati Abdul MajidNorshafarina BidinSiti Hajar Mohd ZakiYumi Zuhanis Has-Yun Hashim 1997  Ebriza AminnudinGanesan DuraisamyLim Chiao KeeRaihani Mohd Saaid 1998  Hany Fariza FuadKamalkhalid KamarludinNorhasnida Abd. Gani 1999  Lim Fheng FhengNazirah Md. NoorUmmu Hani Abu HassanMohazam Rezali 2000  Fahd RazyJimadie Shah OthmanJuliana MohamedLutfi IshakSalman SulaimanShahirah ShamsuddinSyaidul Azam 2001  Hani Salwah YaakupWidura Abdul KadirZaki Johari 2002  Azizul IkhwanFarahana HussainFiruz Akhtar LubisMohammad HafizSyamsul Johari 2003  Atriza UmarMohamad Anis Md. Yusof 2004  Abdul RaufAmir MukhrizGhafirah IdrisIda Munira Abu BakarNimoiz TY 2005  Azree AriffinIzzatie HalimMohd Helmi AbdullahNasriah Abdul SalamNuruliman Dashuki 2006  Ainun MuaiyanahAzilawanieAzree M.H.Faizal NizamFirdhaus HassanHafiz NoramliMF KencanaMohd ShairaziNabihaNissa’ YusofNorhafiedahNurul ‘IzzahNurul AzmaSapiah DerahmanSaufiZarina BaharuddinZulfadli SohokZulfazlan Jumrah 2007  Aidil KhalidHafizul OsmanJamilah M. NorddinNoriffah HidayatiRashidah OthmanS. TuahadaSayidah Mu‘izzahSharifah AlsiahWan Nor Azriq 2008  Amir Hamzah Akal AliHazhizh SaparudinHazwani HusainJustin Dingun UgahLala ZehanMisraini WazirMuhammad FaisalNurul HidayahRaden Qurratu‘AiniRadiah BaharinRashidah Othman 2009  A. Muziru IdhamAediasri AbdullahAriff Hafizi Mohd. RadziHafizuddin AliMarwan AbdullahMasliya YahyaMohd Amirul HamudinMohd Haniff Mohd. YusoffMuhammad Syukri SapuanN. Faizal GhazaliNur Adilah GhazaliNur Adilla Abd. RahimNur AsilahNur Ilyani AliasNuraini Ruzi (Thoyba Mursyidah)Nurul Farehah JaamadNurulhidayu JamarudiSiti Munirah Abdul Rashid 2010  Al-Ghazali SulaimanAmirul Ridzwan Abdul RahmanMohamad Shamsul AminMohammad Al-Khaliq GhazaliMuhammad Aminul Khalil ZainiMuhammad Arif Bazli Abu BakarMuhammad FakhruddinNoor Hafizah MazlanNorehan MohamadNorfarahin Athirah Ab. RahimSiti Fatimah Mohd. SaidTai Mun Kit 2011  Afiefa Saiful FazadFakhratu Naimah MuhadMohamad Shafiq MazlanMohd Fathul Khair Mohd. DahlanMohd Hafizul Faiz HashimNoor Syazana Mohd. AliNor Suhada SayutiSiti Atiqah Mohd. SaidSiti Nor Aishah Yazid

 Antologi terbitan 
Sejak penubuhannya, beberapa antologi cerpen dan puisi yang menghimpunkan karya peserta MPR telah diterbitkan oleh Dewan Bahasa dan Pustaka sebagai hasil program bimbingan penulisan tersebut.
 Antologi cerpen 












 Antologi puisi 









 Antologi cerpen dan puisi 





 Antologi mantan MPR 





 Lihat juga 
 Hadiah Sastera Siswa Bank Rakyat
 Dewan Bahasa dan Pustaka

 Rujukan 

 Pautan luar 
 Laman rasmi Dewan Bahasa dan Pustaka

Kategori:Dewan Bahasa dan Pustaka
Kategori:Acara tahunan di Malaysia